હવે નૌતમલાલથી ન રહેવાયું. તેમણે કહ્યું : ‘લોકતંત્રની ક્યાંથી જીત? સત્તાધારી કોંગ્રેસે ચૂંટણી જીતવા આટઆટલા હથકંડા કર્યા ને કાશ્મીરની જેમ કર્ણાટકનું આગવું રાજ્યગાન અને આગવો ધ્વજ મંજૂર કર્યો, તોય એન્ટિઇન્કમ્બન્સી એને ખાઇ ગઇ ને માત્ર 67 બેઠકો આવી. મોટા કોલર ઊંચા રાખીને શપથ લેવા હવે રઘવાયા થયેલા જેડીએસને માત્ર 37 બેઠકો મળી છે. એ 218 બેઠક પર ચૂંટણી લડેલો, તેમાં 180માં હાર્યો અને 147માં તો ડિપોઝીટ પણ ડૂલ થઇ ને છતાં લોકતંત્ર જીત્યું? નાતરાનું બૈરું કેટલા દિવસ મોજ કરવાનું?'